Először az 1954-es sakkvilágbajnokság versenysorozatában kvalifikálta magát a legjobbak közé. A zónaversenynek számító 1951. évi 19. szovjet bajnokságon a győztes Paul Keres mögött holtversenyben Jefim Gellerrel a 2–3. helyen végzett, ezzel kiharcolta a zónaközi versenyre való továbbjutás jogát. Az 1952-ben Saltsjöbadenben rendezett zónaközi versenyen a győztes Alekszandr Kotov mögött Mark Tajmanovval holtversenyben a 2–3. helyen végzett, és ezzel bejtuott a világbajnokjelöltek versenyébe. Az 1953-ban Zürichben rendezett világbajnokjelölti versenyen az 5. helyet szerezte meg.